Mount Amanzi | LekkeSlaap
Mount Amanzi: Hooffoto's
Kapasiteit: 830 persone
Adres: Vanaf die R512, Ou Rustenburgpad, Hartbeespoort, 0216, Noordwes
Vanaf R960 per nag (plek vir 5)
Mount Amanzi is 'n gesinsoord aan die oewer van die Krokodilrivier in die Magaliesberge met 'n gerieflike ligging naby Hartbeespoortdam.
Die oord bied selfsorg-akkommodasie in 166 toegeruste selfsorg-chalets en 'n opwindende reeks geriewe. Elke chalet het slaapplek vir 5 gaste op 1 dubbelbed en 3 enkelbeddens. Elke chalet het sy eie braaigeriewe en onderdakparkeerplek vir 1 voertuig. Al die chalets het trappe binne én op die veranda en daarom is dit ongelukkig nie toeganklik vir rolstoele nie. Linne, badhanddoeke, eetgerei en breekware word voorsien. Gaste moet asseblief hulle eie swemhanddoeke saambring. Elke chalet het 'n mikrogolf, stoof en 'n TV met beperkte DStv. Die chalets word 6 dae 'n week skoongemaak.
Daar is 'n à la carte-restaurant op die perseel met 'n afleweringsdiens tot by die chalets. Die oord het 2 groot koue swembaddens, 2 babaswembadjies en 1 oop, verhitte swembad. Ander doendinge sluit avontuurgholf, vlugbal, jukskei en en 'n buitemuurse dambord en skaakstel in. Elke Dinsdag en Sondag is daar 'n geleentheid vir ma's om die aand af te vat en elke eerste Sondag van die maand is daar 'n middagete-buffet. Die geriefswinkel naby die ontvangs het al die basiese benodigdhede en 'n verskeidenheid lekkernye en geskenkies. Die tuisgebakte brood is beslis iets om te proe terwyl jy hier bly.
Beauty @ Mount Amanzi is 6 dae 'n week oop met weeklikse aanbiedings om gaste met Theravine- en Theranaka-behandelings te bederf. Die spa bied ook LCN-nael- en pedikuurbehandelings én Little Princess-verjaarsdagpakkette. Die vermaakspan het 'n prettige 6-dag-program vir alle ouderdomsgroepe wat alles van kuns en kunsvlyt tot bergwandelings en 'n uitdaging op die buitemuurse gimnasium insluit.
Die verblyf is omring deur prentjiemooi natuurskoon met pragtige voëllewe, 'n verskeidenheid bome, 'n bergreeks en visvang. Daar is ook 'n begeleide wandeling deur die bome waarvan natuurliefhebbers sal hou. Die oord bied kompeterende pakkette vir spanbou, konferensies en ander geleenthede. Daar is 'n bekoorlike kapel wat ideaal is vir 'n trouvenue, 'n pasgemaakte troudiens en geriewe vir kombuistees en bederfpartytjies.
Doendinge in die omliggende omgewing sluit sonsondergangbootritte op Hartbeespoortdam, helikoptervlugte, warmlugballonvlugte, perdry, sweefseil en sweefski, gholf, Harties-kabelspoorweg en die Elephant Sanctuary in.
4.7 uit 5van 7 resensies vir Mount Amanzi
Vanaf die R512, Ou Rustenburgpad, Hartbeespoort, 0216, Noordwes
Gaste dink Mount Amanzi het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAWHfGQWB6XBF3c2supaixOIulyjxWyQPQXwhomfGXZuebbVzdZ8?w=1440&h=960&fit=crop&auto=format Vanaf R960 per nag (plek vir 5) 7 5 1 5 Off the R512 Old Rustenburg Road 0216 Noordwes 086 999 0018 16:00-20:00 10:00 -25.716895 27.842137